**Paskaidrojuma raksts**

**Madonas novada pašvaldības 2022.gada 24.februāra saistošajiem noteikumiem Nr.6**

**“****Par pašvaldības nodevu par būvatļaujas saņemšanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē, Madonas novada pašvaldībā”**

|  |  |
| --- | --- |
| **Paskaidrojuma raksta sadaļas** | **Norādāmā informācijā** |
| Projekta nepieciešamības pamatojums | Saskaņā ar administratīvi teritoriālo reformu, atbilstoši Administratīvo teritoriju un apdzīvoto vietu likumam, ar 2021. gada 1. jūliju ir izveidots jauna Madonas novada pašvaldība. Administratīvo teritoriju un apdzīvoto vietu likuma Pārejas noteikumu 17. punktā ir noteikts, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.Līdz ar to ir jāizstrādā un jāapstiprina jauni saistošie noteikumi par pašvaldības nodevu par būvatļaujas saņemšanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē. |
| Īss projekta satura izklāsts | Noteikumu mērķis ir noteikt, kā Madonas novada pašvaldības teritorijā tiek piemērota pašvaldības nodeva par būvatļaujas saņemšanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē. Noteikumi nosaka nodevas likmi atbilstoši ēkas vai inženierbūves grupai un būvdarbu veidam, nodevas samaksas kārtību un atvieglojumus Madonas novada pašvaldībā.  |
| Informācija par plānoto projekta ietekmi uz pašvaldības budžetu | Saskaņā ar likumu “Par pašvaldībām” 43.1 panta otro daļu izstrādājot saistošo noteikumu projektu par pašvaldības nodevām, paskaidrojuma rakstā neiekļauj informāciju par plānoto projekta ietekmi uz pašvaldības budžetu. |
| Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu tiesiskais regulējums attiecināms uz būvniecības ierosinātājiem Madonas novada pašvaldības teritorijā, kuras saņem būvvaldes izsniegtu būvatļauju vai atzīmi paskaidrojuma rakstā vai apliecinājuma kartē par savas būvniecības ieceres akceptu.Saistošo noteikumu tiesiskais regulējums nerada mērķgrupai jaunas tiesības un pienākumus būvniecības ieceres dokumentācijas izstrādē.  |
| Informācija par administratīvajām procedūrām | Kontroli par saistošo noteikumu ievērošanu un iekasēšanu nodrošina Madonas novada būvvalde. Institūcija, kurā persona var vērsties saistošo noteikumu piemērošanā, ir Madonas novada būvvalde. |
| Informācija par konsultācijām ar privātpersonām | Saistošo noteikumu izstrādes procesā nav notikušas konsultācijas ar privātpersonām |

Domes priekšsēdētājs A.Lungevičs